# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 1/2019

# zo zasadnutia Kolégia rektora STU zo dňa 16. 1. 2019

**PRÍTOMNÍ: podľa prezenčnej listiny**

**PROGRAM:**

1. Harmonogram rokovaní na II. akademický polrok 2018/2019
2. Hodnotenie úrovne vedeckovýskumnej a umeleckej činnosti na STU za rok 2018
3. Hodnotenie úrovne vzdelávacej činnosti na STU v Bratislave za akademický rok 2017/2018
4. Harmonogram akademického roka 2019/2020
5. Schválenie účasti na veľtrhoch vysokých škôl v Kyjeve
6. Rozvojový projekt „STU ako líder digitálnej koalície“
7. Informácia o stave pripravovaných projektov z aktuálnych výziev Výskumnej agentúry
8. Rôzne
A. ACCORD - ústna informácia
B. Účasť STU v organizáciách EIT - ústna informácia

V úvode rokovania rektor privítal všetkých členov kolégia rektora v Novom roku.

**K BODU 1: Harmonogram rokovaní na II. akademický polrok 2018/2019**

Materiál uviedol rektor.

Plán rokovaní je predkladaný pravidelne každý akademický polrok. Harmonogram bol priamo na zasadnutí doplnený o nový termín menovania docentov dňa 13.03.2019 o 14:00hod. a o termín divadelného predstavenia ku Dňu učiteľov dňa 18.03.2019 o 19:00hod. v DPOH.

**UZNESENIE: 1.1/2019-KR**

Kolégium rektora STU prerokovalo harmonogram rokovaní na II. akademický polrok 2018/2019.

**K BODU 2: Hodnotenie úrovne vedeckovýskumnej a umeleckej činnosti na STU za rok 2018**

Materiál uviedol prorektor Peciar v súlade s plánom hlavných úloh.

Dokument bude predložený na zasadnutie VR STU v zmysle § 12 ods. 1 písm. c) zákona č. 131/2002 Z. z. o vysokých školách a o zmene a

doplnení niektorých zákonov v znení neskorších predpisov.

Prorektor Peciar v úvode poďakoval dekanom a prodekanom jednotlivých fakúlt za zaslané vstupy.

V rámci diskusie sa dekani zaujímali a žiadali vysvetlenie k niektorým nejasným údajom.

V závere rektor požiadal prítomných o zaslanie písomných pripomienok k dokumentu prorektorovi Peciarovi do štvrtka 17.01.2019 do 12,00 hod.

**UZNESENIE: 1.2/2019-KR**

Kolégium rektora STU prerokovalo Hodnotenie úrovne vedeckovýskumnej a umeleckej činnosti na STU za rok 2018 s pripomienkami.

**K BODU 3: Hodnotenie úrovne vzdelávacej činnosti na STU v Bratislave za akademický rok 2017/2018**

Materiál uviedol prorektor Stanko v súlade s plánom hlavných úloh.

Dokument bude predložený na zasadnutie VR STU v zmysle § 12 ods. 1 písm. c) zákona č. 131/2002 Z. z. o vysokých školách a o zmene a

doplnení niektorých zákonov v znení neskorších predpisov.

Krátka diskusia sa viedla k dôvodom poklesu/nárastu počtu študentov na iných univerzitách.

Dekan Šajbidor, v dôsledku dramatického poklesu študentov na niektorých fakultách STU, upozornil na nepomer počtu študentov a

učiteľov. Podľa jeho vyjadrenia bude potrebné pripraviť sa na optimalizáciu systému.

**UZNESENIE: 1.3/2019-KR**

Kolégium rektora STU prerokovalo Hodnotenie úrovne vzdelávacej činnosti na STU v Bratislave za akademický rok 2017/2018.

**K BODU 4: Harmonogram akademického roka 2019/2020**

Materiál uviedol prorektor Stanko.

Dokument bol prerokovaný v zmysle čl. 8 bod 3 Študijného poriadku STU na porade prorektora a prodekanov pre vzdelávanie dňa

12. 12. 2018 a na zasadnutí Vedenia STU dňa 09.01.2019.

**UZNESENIE: 1.4/2019-KR**

Kolégium rektora STU prerokovalo Harmonogram akademického roka 2019/2020.

**K BODU 5: Schválenie účasti na veľtrhoch vysokých škôl v Kyjeve**

Materiál uviedol prorektor Stanko.

STU sa v roku 2018 zúčastnila na veľtrhu vysokých škôl v Kyjeve. Pre veľký záujem ukrajinských študentov je predpokladaný väčší počet

študentov z Ukrajiny v nasledujúcich rokoch.

V rámci krátkej diskusie dekanka Bieliková pripomenula potrebu vyvinúť tlak a iniciovať vznik slovenského centra v Kyjeve (podľa vzoru

iných štátov).

**UZNESENIE: 1.5/2019-KR**

Kolégium rektora STU súhlasí s účasťou na veľtrhoch vysokých škôl v Kyjeve a odporúča realizovať v rámci bodu 1, alternatívu A.

**K BODU 6: Rozvojový projekt „STU ako líder digitálnej koalície“**

Materiál uviedol prorektor Moravčík.

Informoval, že rozvojový projekt bol schválený so skráteným rozpočtom a STU musí požiadať MŠVVaŠ SR o schválenie jeho upravenej

podoby.

Prorektor Moravčík požiadal dekanov o poskytnutie kontaktných osôb, ktoré budú participovať na projekte a administrovať ich z úrovne

fakúlt.

**UZNESENIE: 1.6/2019-KR**

Kolégium rektora STU berie na vedomie informáciu o rozvojovom projekte „STU ako líder digitálnej koalície“.

**K BODU 7: Informácia o stave pripravovaných projektov z aktuálnych výziev Výskumnej agentúry**

Materiál uviedol prorektor Moravčík.

V krátkosti informoval prítomných o pripravovaných projektoch Dlhodobého strategického výskumu a projektoch na podporu výskumno-

vývojových kapacít.

**UZNESENIE: 1.7/2019-KR**

Kolégium rektora STU berie na vedomie informáciu o stave pripravovaných projektov z aktuálnych výziev Výskumnej agentúry.

**INFORMÁCIE A OZNAMY:**

Prorektor Moravčík

* informoval o aktuálnom stave projektu ACCORD – ACN (Action Completion Note) bolo podané
* informoval, že STU bola úspešná v podaní projektu v rámci výzvy H2020
* oboznámil prítomných o uskutočnenom stretnutí partnerov KIC EIT Manufacturing

Prorektor Peciar

* informoval, že divadelné predstavenie ku Dňu učiteľov sa uskutoční dňa 18.03.2019 o 19:00 hod. a v Divadle P.O. Hviezdoslava

Prorektor Stanko

* oboznámil členov kolégia rektora o prípravách podujatí pri príležitosti osláv 160. výročia narodenia A. Stodolu, ktoré organizuje p. Šuvada
	+ v nadväznosti na uvedené rektor navrhol v spolupráci s CVTI SR uskutočniť samostatný seminár

Prof. Janovec

* **informoval, že v najbližších dňoch čakáme na výsledky podaného projektu SASPRO 2**
* informoval o návrhu novely vyhlášky MŠVVŠ SR o CREPČ a CREUČ, ktorá má nadobudnúť platnosť od 01. 02. 2020
	+ v tejto súvislosti požiadal prítomných o zaslanie pripomienok do 22. 01. 2019
* informoval o ponuke časopisu Quark, ktorí hľadajú prispievateľov z technických disciplín
	+ informácia o ponuke bude zaslaná v prípade záujmu dekanom aj elektronicky

Dekan Čambál

* informoval sa o prípadnej možnosti akreditácie študijného programu „profesijný bakalár“ a stave zavedenia elektronických výplatných pások

Predsedníčka UOO STU, doc. Ujhelyiová

* oboznámila prítomných o organizovaní konferencie UOO STU, ktorá sa uskutoční na FCHPT STU dňa 28.01.2019 o
13:00 hod.
* prítomní otvorili tému „rekreačných poukazov“
	+ v nadväznosti na uvedené kvestor oboznámil prítomných, že v súvislosti so zavedením príspevku na rekreáciu zamestnancov sa v súčasnosti z úrovne rektorátu pripravuje postup pre implementáciu rekreačných poukazov

Kvestor

* informoval o stave rozpisu dotácie aj v nadväznosti na nedávno doručený Dodatok č. 7 k dotačnej zmluve

# v súvislosti s prijatím novely zákona č. 553/2003 Z. z. - Zákon o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov a ďalších krokoch informoval, že po 10.01.2019 bude všetkým zamestnancom distribuované oznámenie o preradení do novej platovej triedy s informáciou o následnom doručení nového platového dekrétu – všetky informácie budú diskutované na stretnutí s tajomníkmi dňa 17.01.2019

Dekan Šajbidor

* v súvislosti s ukončením jeho 8-ročného obdobia vo funkcii dekana poďakoval prítomným za inšpirujúcu spoluprácu, osobitne pánovi rektorovi za konštruktívnu diskusiu a poprial všetkým veľa pracovných úspechov, aj v diskusiách už s novým dekanom, prof. Ing. Antonom Gatialom, DrSc.
	+ rektor taktiež pánovi dekanovi poďakoval za úspešné vedenie fakulty, korektný prístup počas rokovaní a poprial mu do budúcnosti všetko dobré

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Január** | 23.01.2019 | VR STU | 09:00 |  |
| **Február** | 11.02.2019 | PAS STU | 14:00 |  |
|  | 20.02.2019 | KR STU | 09:00 |  |
|  | 25.02.2019 | AS STU | 14:00 |  |

Zapísala: 18.01.2019 Zápisnicu overili: 21.01.2019

Erika Jevčáková, B.S.B.A. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. Ing. Marián Peciar, PhD. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_